
ประกาศเทศบาลตำบลทอนหงส์
เรื่อง  ก่อสร้างฝายน้ำล้นล้ำห้วยเตง 
 .............................................................


ด้วยเทศบาลตำบลทอนหงส์  ตำบลทอนหงส์  อำเภอพรหมคีรี  จังหวัดนครศรีธรรมราช  มีความประสงค์ที่จะดำเนินการก่อสร้างฝายน้ำล้นลำห้วยเตง โดยมีรายละเอียดตามเงื่อนไขการยื่นซองเสนอราคาที่แนบมาพร้อมนี้


โดยทำการก่อสร้างฝายน้ำล้นลำห้วยเตง  ขนาดสันฝายกว้าง  ๓.๐๐  เมตร  สูงเฉลี่ย  ๒.๐๐  เมตร  หนาเฉลี่ย  ๐.๖๐  เมตร  รายละเอียดตามแบบแปลนเทศบาลตำบลทอนหงส์กำหนด   ราคากลาง ๒๘๐,๐๐๐.-  บาท  (สองแสนแปดหมื่นบาทถ้วน)  รายละเอียดตามบัญชีแสดงปริมาณงานและราคาของเทศบาลตำบลทอนหงส์  


ผู้มีสิทธิเสนอราคาจะต้องมีคุณสมบัติ  ดังนี้
 

1.  ผู้มีสิทธิเสนอราคาจะต้องเป็นนิติบุคคลหรือบุคคลธรรมดา   ผู้มีอาชีพรับจ้างตามประกาศ ต้องมีผลงานประเภทเดียวกันวงเงินไม่น้อยกว่า  ๑๔๐,๐๐0- บาท   (หนึ่งแสนสี่หมื่นบาทถ้วน)    และจะต้องเป็นผลงานที่เป็นคู่สัญญาโดยตรงกับส่วนราชการ    หน่วยงานตามกฎหมายว่าด้วยระเบียบบริหารราชการส่วนท้องถิ่น  หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น  รัฐวิสาหกิจ หรือหน่วยงานเอกชนที่กรมเชื่อถือ
 

2. ไม่เป็นผู้ถูกแจ้งเวียนชื่อเป็นผู้ทิ้งงานของทางราชการหรือหน่วยการบริหารราชการส่วนท้องถิ่นและได้แจ้งเวียนชื่อแล้ว
 

๓.  ไม่เป็นผู้ได้รับเอกสารสิทธิ์หรือความคุ้มกัน  ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์หรือความคุ้มกันเช่นว่านั้น
 

๔.  ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่เทศบาลตำบลทอนหงส์ ณ วันประกาศเสนอราคาหรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการเสนอราคาจ้างครั้งนี้


5.  บุคคลหรือนิติบุคคลที่จะเข้าเป็นคู่สัญญากับเทศบาล   ต้องไม่อยู่ในฐานะเป็นผู้ไม่แสดงบัญชีรายรับรายจ่าย หรือแสดงบัญชีรายรับรายจ่ายไม่ถูกต้องครบถ้วนในสาระสำคัญ  (ถ้ามี)


6.  บุคคลหรือนิติบุคคลที่จะเข้าเป็นคู่สัญญากับเทศบาล  ต้องลงทะเบียนในระบบอิเล็กทรอนิกส์ของกรมบัญชีกลาง ที่เว็บไซต์ศูนย์ข้อมูลจัดซื้อจัดจ้างภาครัฐ (e-Government Procurement : E-GP)



ผู้ใดที่มีความประสงค์ที่จะเสนอราคาจ้างดังกล่าวกับทางเทศบาล  ให้ไปขอรับเอกสารการยื่นซองเสนอราคา ได้ที่สำนักงานเทศบาลตำบลทอนหงส์  ระหว่างวันที่  ๑๐ สิงหาคม  ๒๕๖๐  ถึงวันที่  ๑๖  สิงหาคม  ๒๕๖๐  ในวันและเวลาราชการ   กำหนดยื่นซองเสนอราคาในวันที่  ๑๗  สิงหาคม  ๒๕๖๐  เวลา ๑๐.๐๐ น   ถึงเวลา  ๑๐.๓๐  น.   และกำหนดเปิดซองเสนอราคาในวันเดียวกัน   เวลา ๑๓.๓๐  น. เป็นต้นไปจนแล้วเสร็จ   ณ ห้องประชุมเทศบาลตำบลทอนหงส์  อำเภอพรหมคีรี  จังหวัดนครศรีธรรมราช



ประกาศ ณ วันที่   ๑๐   เดือน   สิงหาคม   พ.ศ. ๒๕๖๐
                       (นายอมร  แคล้วภัย)
                       นายกเทศมนตรีตำบลทอนหงส์

